Annie's Song

Annie's Song (euskaraz: Annie-ren abestia, edo Anetxoren abestia) John Denver kantautoreak grabatutako eta idatzitako folk rock eta country abestia da.
Abesti honena da Behin batean Loiolan euskal kantaren doinua, Egan talde azpeitiarrak moldaketa ederra egin baitzuen, Bilintxen jatorrizko bertsoen hitzekin. Hori posiblea da doinuak zortziko txikiko bertsokerarekin bat egiten duelako, eta Bertsozale Elkartearen datu basean jasota dago. Zortziko txikiko beste bertso guztiak zuzen zuzenean kanta daitezke Behin batean Loiolan doinuarekin, adibidez Maritxu, nora zoaz?.Abestia Denverren Back Home Again albumeko single gisa kaleratu zen. Ameriketako Estatu Batuetan entzuteenen listako lehena izatea lortu zuen bere bigarren abestia izan zen eta 1974ko uztailean bi asteetan iraun zuen. Annie's Song-ek Easy Listening-eko sailkapenean ere lortu zuen lehenengo tokia  Billboard- ek 1974an egindakoen artean 25. zenbakiko abesti moduan sailkatu zuen.

Erresuma Batuan ere lehenengo zenbakira igo zen, eta bertan Denverren kantu arrakastatsuena izan zen (Denverren Amerikako abesti arrakastatsu asko Erresuma Batuan beste artisten bertsioen bidez ezagutzen zituzten). Lau urte beranduago, bertsio instrumental bat izan zen James Galway flautista britainiarraren arrakasta nagusia.

 Aurrekariak 
Annie's Song abestia emazteari idatzi zion (Annie Martell Denver). Denverrek abesti hau 1973ko uztailean eski-igogailu batean idatzi zuen hamar minutu eta erdi inguruan Ajax Mountain-eko gailurrerako bidean Aspenen (Colorado). Inspiratuta zegoen, Ibilaldi oso zail bat egin zuelako, eta zentzumen guztiak betetzen zizkioten kolore eta soinuen edertasuneko sentimenduek bere emazteari buruz pentsatzeko inspiratu zuten.  Annie-k berak gogoratzen zuen: "Johnek idatzi zuenean oso garai eder eta sakon bat elkarrekin pasatzen ari ginen, oso ondo genbiltzan. Eskiatzera joateko atera, Aspen mendiko Ajax tele-aulkian sartu zen eta orduan bururatu zitzaion abesti hura. Jaitsi eskiatzen, etxera itzuli eta idatzi zuen... Hasieran, maitasun-abesti bat zen eta berak niri eman zidan, eta, hala ere, berarentzat otoitz moduko zerbait bihurtu zen".

Milt Okun-ek honela esan zuen: Annie's Song entzun nuen lehen aldia' John-i esan nion Txaikovskiren bosgarren sinfonia, bigarren mugimenduaren moduko melodia zuela. Pianora joan zen, ordubetez eseri eta itzuli, eta orduan Tchaikovsky-renarekin antza bakarrak bost lehen notak izan ziren. Itzela izan zen."  Alfonso, Barry. (2005). Back Home Again (pp. 2-3) [CD liburuxka]. New York, NY: Sony BMG Music Entertainment. 

2016ko uztailaren 4an Ville Valok Annie's Song bertsio bat kaleratu zuen finlandieraz , Olet mun kaikuluotain izenekoa ("My Sonar"). 

 Beste bertsio nabarmen batzuk 

 Behin batean Loiolan euskal kanta abesti honen musika dauka Bilintxen jatorrizko bertsoen hitzekin.
 Glen Campbell- ek abestiaren bertsio bat erregistratu zuen, baina 1995era arte ez zen kaleratu The Essential Glen Campbell Volume Three.
 Me First eta Gimme Gimmes punk rock talde amerikarraren Love Their Country albumean estreinatu zuten 2006an  Honey Ryder folk hirukote britainiarrak "Annie's Song" estreinatu zuen 2012ko abenduan. 
 Musika-antzerkiko aktore ingeles Daniel Boys-ek abestia bere 2009ko lehenengo diskoan sartu zuen (So Close). 
 Plácido Domingo espainiar tenor dramatikoak ere abestiaren bertsio bat egin zuen John Denverrek berak gitarra jotzen zuela. 
 Erresuma Batuan abestia "The Greasy Chip Butty Song" filmaren oinarria izan zen, Sheffield United FC futbol taldeko zaleekin lotuta.
 Bizitza Hoberako Fundazioa CINE saria irabazi zuen 2014an abestiaren bideoa zela eta. 
 Karel Gott- ek "Když Milenky Pláčou" izenburupean kantatu zuen abestian txekieraz.
 Pakistango Khalid Waheed pop kantaria abestiaren bertsio bat atera zuen Urdu hizkuntzaz "Mere Jeevan Men Aana".

 Erreferentziak 

 Kanpo estekak 

 Abestiaren hitzak ingelesez
 Annie's Song YouTube-n

Kategoria:1974ko abestiak
Kategoria:Zortziko txikiak